Agnese Visconti

Agnese Visconti (Milano, 1363 – Mantova, 1391) a oa ur briñsez italian, merc'h da Bernabò Visconti, aotrou Milano, ha da Beatrice della Scala.

 Hec'h eured
Ganet e oa Agnese en Milano, en Italia, hag an navet bugel eus seitek bugel he mamm hag he zad e oa.
C'hoar e oa da Taddea Visconti, dimezet da Stephen III, Dug Bavaria hag a oa mamm da Isabeau Bavaria, pried da Charlez VI Bro-C'hall. Agnese evel he c'hoarezed a oa da ober euredoù a dalvoudegezh politikel.

He zad Bernabò a oa un despot kriz ha didruez, enebet ouzh an Iliz. Kemer a reas kêr Bologna digant ar pab, disteurel aotrouniezh ar pab, teurel e grabanoù war madoù an Iliz, ha difenn ouzh e sujidi kaout afer ebet gant Curia Roma. Eskumunuget e voe e 1363 gant Urban V eta, d'ar mare ma oa ar pab o prezeg brezel ar groaz enep dezhañBarbara W. Tuchman, A Distant Mirror, p.263 When Bernabò was in one of his frequent rages, only the children's mother, Beatrice Regina, was able to approach himTuchman, p.254.

E 1375 e oa bet prometet gant he zad he dimeziñ da vab Ludovico II Gonzaga. Evel argouroù e oa 50.000 skoed aour ha kêrioù Parma, Cremona, Brescia ha Bergamo. E 1380 e timezas da Francesco Iañ Gonzaga aotrou Mantova. Da geñver hec'h eured e roas Bernabò ha Beatrice d'o merc'h ul Libro delle Istorie del Mondo, un oberenn gant Giovanni di Benedetto da Comohttp://www.storiadimilano.it/Arte/miniatori.htm.

Mamm
Ur verc'h he doehttps://web.archive.org/web/20160305044823/http://genealogy.euweb.cz/gonzaga/gonzaga2.html#F1:
Alda (?-30 a viz Gouhere 1405), a zimezas e 1405 da Francesco II Novello da Carrara, Aotrou Padovahttp://www.chieracostui.com/costui/docs/search/schedaoltre.asp?ID=909.

Distroadet he zad
Pa c'hoarvezas an taol-stad a-enep Bernabò, kaset gant Gian Galeazzo Visconti, a lakaas bac'hañ, e kastell Trezzo, e eontr hag e vibien Ludovico ha Rodolfo, ec'h embannas Agnese e save a-grenn a-enep gwalloberoù he c'henderv. 
Degemer a reas e Mantova harluidi eus Milano a oa enebet ouzh aotrou nevez Milanohttps://web.archive.org/web/20070927050050/http://www.itis.mn.it/gonzaga/files/gonzaga/4_gonzaga/francesco1.html.

 Kondaonet d'ar marv 
Tamallet e voe dezhi bezañ avoultrez ha dibennet e voe war un dro gant he serc'heg, Antonio da Scandiano. Abegoù politikel a oa moarvat d'he c'hondaonidigezh.

Goude he marv
Daou vloaz goude ec'h addimezas Francesco da Margherita Malatesta, hag e skoulmas un emglev gant aotrouien Rimini a-enep galloud Visconti Milano.

 Notennoù 

 Pennadoù kar 
Bernabò Visconti
Visconti

Rummad:Tiegezh Visconti
Rummad:Tiegezh Gonzaga
Visconti, Agnese
Visconti, Agnese